myROCK Podcast: Mød Steven Wilson - den mest succesfulde britiske musiker du aldrig har hørt om

Kom helt tæt på manden bag Porcupine Tree der er blevet tildelt titlen "Kongen af progressiv rock"

myROCK Podcast: Mød Steven Wilson - den mest succesfulde britiske musiker du aldrig har hørt om Forfatter Udgivet

Sidst opdateret

Denne uges myROCK podcast er med selveste ”Kongen af progressiv rock” Steven Wilson.

Steven Wilson er bedst kendt som guitarist, sangskriver og forsanger i den nu opløste progressive rockgruppe Porcupine Tree. Bandet eksperimenterede med mange forskellige stilarter og genrer hvilket gav dem en helt særlig og karakteristisk lyd, der har givet bandet et enormt kultfølge. Han har desuden også stifter af projekter som Blackfield, Storm Corrosion, No-Man og Bass Communion

I tiden efter Porcupine Tree har han udgivet fem solo-albums og har i løbet af sin 30 årige karriere arbejdet sammen med kunstnere som Opeth, King Crimson, Jethro Tull, Tears for Fears og Anathema.

Wilson har nydt enorm international ros, har medvirket på mere end 50 albums og spiller for udsolgte arenaer rundt omkring i verden. Dog er han ifølge flere medier blevet kaldt ”den mest succesfulde britiske musiker du aldrig har hørt om”.

Siden udgivelsen af hans seneste solo-album ”To The Bone” fra 2017, har han turneret verden rundt og da han den 21. februar 2019 ramte Operaen i København, var det hans show nr. 141.

myROCK Podcast fangede ham backstage kort før lydprøven, til en snak om hvordan man håndterer at turnere så længe, hvad han synes om at være overset i mainstreamen, samt hans syn på hvorfor musikken i dag er blevet kedelig og uden nerve.

Du kan lytte til hele afsnittet herunder: